pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงยุติธรรม ร่วมมือมหาวิทยาลัยรามคำแหง และเครือข่ายนักศึกษา เผยแพร่ส่งเสริมความรู้ความเข้าใจร่าง พ.ร.บ.ป้องกันการกระทำผิดซ้ำของผู้กระทำความผิดอุกฉกรรจ์ที่ใช้ความรุนแรง
วันศุกร์ที่ 3 ธันวาคม 2564
กระทรวงยุติธรรม ร่วมมือมหาวิทยาลัยรามคําแหง และเครือข่ายนักศึกษา เผยแพร่ส่งเสริมความรู้ความเข้าใจร่าง พ.ร.บ.ป้องกันการกระทําผิดซ้ําของผู้กระทําความผิดอุกฉกรรจ์ที่ใช้ความรุนแรง
กระทรวงยุติธรรมร่วมมือมหาวิทยาลัยรามคําแหงและเครือข่ายนักศึกษา เผยแพร่ส่งเสริมความรู้ความเข้าใจร่าง พ.ร.บ.ป้องกันการกระทําผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ไปยังวิทยาเขตของมหาวิทยาลัยรามคําแหง ๒๓ จังหวัดทั่วประเทศ
เมื่อวันพฤหัสบดีที่ ๒ ธันวาคม ๒๕๖๔ เวลา ๑๓.๓๐ น. นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม พร้อมด้วย นางสาวเอมอร เสียงใหญ่ ผู้ตรวจราชการกระทรวงยุติธรรม และผู้แทนสํานักงานกิจการยุติธรรม เข้าพบ ผศ.ดร.สืบพงษ์ ปราบใหญ่ อธิการบดีมหาวิทยาลัยรามคําแหง เพื่อร่วมหาเเนวทางเผยแพร่ประชาสัมพันธ์ สื่อส่งเสริมความรู้ความเข้าใจร่างพระราชบัญญัติป้องกันการกระทําผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ. .... ไปสู่เครือข่ายนักศึกษาทั้งส่วนกลางและวิทยาเขตของมหาวิทยาลัยรามคําแหง ๒๓ จังหวัดทั่วประเทศ เพื่อให้นักศึกษาได้เข้าใจ ร่างพระราชบัญญัติป้องกันการกระทําความผิดซ้ํา ของผู้กระทําความผิดอุกฉกรรจ์ที่ใช้ความรุนแรง พ.ศ. .... ก่อนกฎหมายจะมีผลบังคับใช้ในอนาคต สร้างความตระหนักรู้ และความตื่นตัวต่อปัญหาการกระทําผิดซ้ําที่มีผลกระทบต่อประชาชน อีกทั้งส่งเสริมให้ประชาชนได้เข้าใจ ภัยอันตรายใกล้ตัวและรับรู้แนวทาง การอยู่ร่วมกับกลุ่มผู้พ้นโทษ ชุมชน และเฝ้าระวังความปลอดภัยในชุมชน
ผศ.ดร.สืบพงษ์ ปราบใหญ่ อธิการบดีมหาวิทยาลัยรามคําแหง กล่าวว่า ยินดีเป็นอย่างยิ่งที่ได้ร่วมขับเคลื่อน พระราชบัญญัติฉบับนี้ ซึ่งเป็นส่วนหนึ่งของภารกิจมหาวิทยาลัยรามคําแหงในการให้บริการทางวิชาการแก่สังคม ทั้งนี้ มหาวิทยาลัยรามคําแหงได้เชิญนายกองค์กรนักศึกษา และประธานสภานักศึกษา รวมทั้งตัวแทนนักศึกษา ร่วมรับฟังและเป็นตัวแทนเพื่อเร่งสร้างความรู้ความเข้าใจกระจายไปยังกลุ่มนักศึกษาของมหาวิทยาลัยรามคําแหง ด้วยสื่อประชาสัมพันธ์ของกระทรวงยุติธรรมอีกด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยเตรียมจัดมหกรรมไกล่เกลี่ยหนี้ 25-26 กุมภาพันธ์นี้ ที่ไบเทคบางนา
วันศุกร์ที่ 7 มกราคม 2565
รัฐมนตรีว่าการกระทรวงยุติธรรม เผยเตรียมจัดมหกรรมไกล่เกลี่ยหนี้ 25-26 กุมภาพันธ์นี้ ที่ไบเทคบางนา
รัฐมนตรีว่าการกระทรวงยุติธรรม เผยเตรียมจัดมหกรรมไกล่เกลี่ยหนี้ 25-26 กุมภาพันธ์นี้ ที่ไบเทคบางนา ลูกหนี้ 80,000 รายร่วมงาน พร้อม กยศ. ธนาคาร สถาบันการเงิน หลังนายกฯให้นโยบายช่วยแก้หนี้ประชาชน เล็งจัดให้ครบทุกภาคทั่วประเทศ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงการช่วยแก้ปัญหาหนี้สินให้กับประชาชนว่า กระทรวงยุติธรรม โดยกรมคุ้มครองสิทธิและเสรีภาพและกรมบังคับคดี จะจัดงาน มหกรรมไกล่เกลี่ยลูกหนี้ ในวันที่ 25-26 ก.พ. 2565 ที่ไบเทค บางนา โดยจะมีการแก้ปัญหาหนี้กองทุนเงินให้กู้ยืมเพื่อการศึกษา (กยศ.) การแก้ปัญหาหนี้สินบัตรเครดิตและสินเชื่อส่วนบุคคล การแก้ปัญหาหนี้สินเช่าซื้อรถยนต์ และการปรับปรุงบริหารอํานวยความสะดวกการไกล่เกลี่ย จัดตั้งศูนย์ไกล่เกลี่ย 722 ศูนย์ทั่วประเทศ โดยเบื้องต้นได้แจ้งลูกหนี้ให้เข้าร่วมงานประมาณ 80,000 รายในเขต กทม.และปริมณฑล ซึ่งมีสถาบันการเงิน ธนาคารต่างๆและกยศ. เข้าร่วมงานในครั้งนี้
นายสมศักดิ์ กล่าวอีกว่า พล.อ.ประยุทธ์ จันทร์โอชา นายกรัฐมนตรี ได้ให้ความสําคัญกับการแก้หนี้สินให้ประชาชน และไม่ทิ้งใครไว้ข้างหลัง ซึ่งรัฐบาลได้กําหนดนโยบายหนี้ 8 กลุ่มในการดําเนินการช่วยเหลือของรัฐบาลปี 2565 ซึ่งในกระทรวงของเรามีส่วนเกี่ยวข้อง 4 กลุ่มที่เราได้ดําเนินการ ซึ่งในตอนแรกจะจัดในช่วงหลังปีใหม่ แต่เนื่องจากสถานการณ์โควิด-19 เราจึงต้องมีการเลื่อนออกไป ขอให้พี่น้องประชาชนอดใจรออีกนิด รัฐบาลและกระทรวงยุติธรรมกําลังจะจัดการช่วยเหลือแก้ปัญหาหนี้สินให้กับทุกคน โดยงานนี้เราเริ่มในเขตกรุงเทพและปริมณฑณก่อน และจะจัดกระจายไปยังทุกภาคทั่วประเทศภายในปีนี้
รัฐบาลไทย-ข่าวทำเนียบรัฐบาล-กยศ. เผยผลการให้กู้ยืมปีการศึกษา 2565 มีผู้ยื่นกู้แล้ว 590,796 ราย ยืนยันหากขาดแคลนกู้ได้ทุกคน
วันพฤหัสบดีที่ 25 สิงหาคม 2565
กยศ. เผยผลการให้กู้ยืมปีการศึกษา 2565 มีผู้ยื่นกู้แล้ว 590,796 ราย ยืนยันหากขาดแคลนกู้ได้ทุกคน
กองทุนเงินให้กู้ยืมเพื่อการศึกษา (กยศ.) เผยผลการให้กู้ยืมปีการศึกษา 2565 มีผู้ยื่นกู้แล้ว 590,796 ราย รวมวงเงินให้กู้กว่า 27,881 ล้านบาท โดยไม่ใช้เงินงบประมาณแผ่นดิน แต่ใช้เงินที่รุ่นพี่ส่งมอบโอกาสแก่รุ่นน้อง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากการที่กองทุนได้เปิดระบบการกู้ยืมในปีการศึกษา 2565 กองทุนได้เตรียมเงินงบประมาณให้กู้ยืมจํานวน 38,000 ล้านบาท เพื่อรองรับนักเรียน นักศึกษาจํานวนกว่า 600,000 ราย ผลปรากฏว่าจนถึงปัจจุบันมีนักเรียน นักศึกษาได้ยื่นความประสงค์ขอกู้ยืมเงิน จํานวน 590,796 ราย เป็นเงินที่ขอกู้ยืมแล้วกว่า 27,881 ล้านบาท (ข้อมูล ณ วันที่ 31 กรกฎาคม 2565) โดยนักเรียน นักศึกษาสามารถยื่นกู้ยืมและทําธุรกรรมผ่านโทรศัพท์มือถือด้วยแอปพลิเคชัน “กยศ. Connect” และสามารถทําสัญญาเงินกู้ยืมได้โดยไม่ต้องมีผู้ค้ําประกันอีกด้วย
และจากกรณีที่มีข่าวว่า นักเศรษฐศาสตร์การศึกษาได้เปรียบเทียบสัดส่วนการให้เงินอุดหนุนด้านการศึกษา ผ่านโครงการเงินกู้ในเอเชีย โดยพบว่า กยศ. ของประเทศไทย ให้เงินอุดหนุนด้านการศึกษาแฝง หรือเงินอุดหนุนทางอ้อมมากกว่าหลายประเทศในเอเชีย กองทุนขอชี้แจงว่า ข้อมูลดังกล่าวเป็นการวิเคราะห์เมื่อหลายปีก่อน ทั้งนี้ การอุดหนุนงบประมาณเป็นไปตามความต้องการและความจําเป็นของผู้ที่ขาดแคลนทุนทรัพย์ในแต่ละปี ซึ่งรัฐบาลได้จัดสรรเงินแก่กองทุนตั้งแต่ปี 2539 – 2560 โดยมีวัตถุประสงค์ช่วยให้นักเรียน นักศึกษาที่ขาดแคลนทุนทรัพย์ได้รับโอกาสทางการศึกษา โดยกองทุนได้ใช้เงินงบประมาณแผ่นดิน เนื่องจากความผันผวนทางเศรษฐกิจและอัตราการชําระเงินคืนยังไม่เพียงพอ จนในปี 2560 เป็นปีสุดท้ายที่กองทุน ใช้เงินงบประมาณแผ่นดิน เพราะมีเงินหมุนเวียนเพียงพอในการให้กู้ยืมจากรุ่นพี่ส่งต่อให้รุ่นน้อง กองทุนขอยืนยันว่า กองทุนจะเป็นหลักประกันให้ทุกครอบครัวว่าน้องๆ ที่ขาดแคลนสามารถกู้เงินได้ทุกคนโดยไม่มีข้อจํากัด เพื่อให้โอกาสทุกคนอย่างเท่าเทียมในการเข้าถึงการศึกษา” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ปิดจ็อบไกล่เกลี่ยหนี้ครบ 77 จังหวัด ช่วยประชาชนได้ 61,195 ราย ขอบคุณสถาบันการเงินร่วมมืออย่างดีชวนลูกหนี้ไปงานเก็บตกครั้งใหญ่ 8-11 ก.ย.ที่เมืองทองธานี
วันศุกร์ที่ 19 สิงหาคม 2565
รัฐมนตรีว่าการกระทรวงยุติธรรม ปิดจ็อบไกล่เกลี่ยหนี้ครบ 77 จังหวัด ช่วยประชาชนได้ 61,195 ราย ขอบคุณสถาบันการเงินร่วมมืออย่างดีชวนลูกหนี้ไปงานเก็บตกครั้งใหญ่ 8-11 ก.ย.ที่เมืองทองธานี
รัฐมนตรีว่าการกระทรวงยุติธรรม ปิดจ็อบไกล่เกลี่ยหนี้ครบ 77 จังหวัด ช่วยประชาชนได้ 61,195 ราย มูลค่าหนี้ 12,882 ล้านบาท ขอบคุณสถาบันการเงินร่วมมืออย่างดี ชวนลูกหนี้ไปงานเก็บตกครั้งใหญ่ 8-11 ก.ย.ที่เมืองทองธานี
เมื่อวันที่ 19 สิงหาคม 2565 เวลา 10.30 น. ที่ หอประชุมศาลาประชาคม เทศบาลเมืองบ้านสวน อ.เมือง จ.ชลบุรี มีการจัดงานมหกรรมไกล่เกลี่ยหนี้สินครัวเรือน ครั้งที่ 77 และยุติธรรมพบประชาชน จ.ชลบุรี โดยมี นายภัครธรณ์ เทียนไชย ผู้ว่าราชการจังหวัดชลบุรี นางพงษ์สวาท กายอรุณสุทธิ์ ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางทัศนีย์ เปาอินทร์ อธิบดีกรมบังคับคดี พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม พันตํารวจเอก ทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ นายวิทยา คุณปลื้ม นายก อบจ.ชลบุรี ร.อ.จองชัย วงศ์ทรายทอง ส.ส.ชลบุรี พรรคพลังประชารัฐ เจ้าหน้าที่กระทรวงยุติธรรม และประชาชนร่วมงานจํานวนมาก โดยก่อนเข้างานมีการคัดกรองโควิด-19 อย่างเข้มงวด
นายสมศักดิ์ กล่าวว่า จ.ชลบุรี มีเป้าหมายประชาชนที่เข้าร่วมงาน จ.ชลบุรี 11,103 ราย มูลหนี้ 3,471 ล้านบาท และนี่เป็นจังหวัดสุดท้ายของโครงการไกล่เกลี่ยหนี้ 4 ภาค วันนี้ตนดีใจที่ไกล่เกลี่ยหนี้ครบ 77 จังหวัด ตนต้องขอขอบคุณ กยศ.และสถาบันการเงินต่างๆที่ให้ความร่วมมือในการช่วยเหลือประชาชนเป็นอย่างดีตลอดโครงการ และเราจะมีการเก็บตกสําหรับผู้ที่ร่วมงานไม่ทัน ตนจึงขอเชิญชวนร่วมงานไกล่เกลี่ยหนี้สิน วันที่ 8-11 กันยายน ที่ อิมแพ็คอารีน่า เมืองทองธานี ซึ่งจะมี 18 สถาบันการเงินเข้าร่วมงาน อาทิ กยศ. ธนาคารออมสิน ร่วมงาน โดยการจัดงานทั้ง 77 ครั้ง เราไกล่เกลี่ยสําเร็จ 61,195 ราย มูลค่าหนี้ 12,882 ล้าน สามารถลดค่าใช้จ่ายประชาชน 5,592 ล้านบาท
จากนั้นนายสมศักดิ์ ได้มอบป้ายศูนย์ไกล่เกลี่ยภาคประชาชน และร่วมการไกล่เกลี่ยด้วยตนเอง รายแรกเป็นหนี้ กยศ. กู้มา 173,520 บาท ผ่อนมาตั้งแต่ปี 2540 และล่าสุดขาดส่งไป 7 ปี รวมเงินต้น ดอกเบี้ยและค่าปรับคงเหลือ 69,621 บาท ผลการเจรจา กยศ.ลดดอกเบี้ยและเบี้ยปรับให้ 50,842 บาท คงเหลือ 14,518 บาท ให้ผ่อน 400 บาท 48 งวด
อีกราย เป็นลูกหนี้ โตโยต้า ลิสซิ่ง กู้ซื้อรถยนต์ 1,038,985 บาท ผ่อนไปแล้ว 196,949 บาท และนํารถคืน เหลือ 489,928 บาท เนื่องจากไม่มีงานทําและต้องเลี้ยงหลานที่พิการ ผลการเจรจาได้ส่วนลด 189,949 บาท คงเหลือ 300,000 บาท และให้ผ่อนเดือนละ 300 บาทตลอดชีพ
รายสุดท้าย เป็นผู้ค้ําญาติซื้อรถยนต์ราคา 728,704 บาท ผ่อนไปแล้วเหลือ 348,480 บาท โดยผู้กู้ขาดส่ง ทําให้คนค้ําถูกอายัดบัญชีเงินเดือน โดยการเจรจาได้ส่วนลด 248,480 บาท เหลือ 100,000 บาท และถอนอายัดบัญชีเงินเดือน โดยเจ้าตัวขอจ่ายปิดหนี้เลยในสิ้นเดือนนี้
ด้าน ลูกหนี้ กล่าวว่า ดีใจที่มาร่วมไกล่เกลี่ย พอใจมากกับการไกล่เกลี่ย ในส่วนของการได้ลดทั้งเงินต้น ดอกเบี้ยและลดเบี้ยปรับ ขอบคุณ นายกฯ รัฐบาล และกระทรวงยุติธรรม ที่จัดโครงการดีๆแบบนี้ในการช่วยเหลือประชาชน
รัฐบาลไทย-ข่าวทำเนียบรัฐบาล-รมว.สุริยะ เปิดโรงงานผลิตแบตเตอรี่ลิเทียมไออน กำลังการผลิตขนาดใหญ่ที่สุดในภูมิภาคอาเซียน
วันจันทร์ที่ 13 ธันวาคม 2564
รมว.สุริยะ เปิดโรงงานผลิตแบตเตอรี่ลิเทียมไออน กําลังการผลิตขนาดใหญ่ที่สุดในภูมิภาคอาเซียน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในการเปิดโรงงานการผลิตแห่งใหม่ของ บริษัท อมิตา เทคโนโลยี (ประเทศไทย) จํากัด ซึ่งเป็นบริษัทย่อยในกลุ่มของ บริษัท พลังงานบริสุทธิ์ จํากัด (มหาชน)
รมว.สุริยะ เปิดโรงงานผลิตแบตเตอรี่ลิเทียมไออน กําลังการผลิตขนาดใหญ่ที่สุดในภูมิภาคอาเซียน
วันนี้ (12 ธันวาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในการเปิดโรงงานการผลิตแห่งใหม่ของ บริษัท อมิตา เทคโนโลยี (ประเทศไทย) จํากัด ซึ่งเป็นบริษัทย่อยในกลุ่มของ บริษัท พลังงานบริสุทธิ์ จํากัด (มหาชน) "Grand opening celebration of the first Gigafactory in ASEAN : Energy Transformation to the Future : พลังงานเพื่ออนาคต โดยมีนายสมโภชน์ อาหุนัย ประธานเจ้าหน้าที่บริหารกลุ่มพลังงานบริสุทธ์ และนายชาญยุทธ ฉายาวัฒนะ รองประธานเจ้าหน้าที่บริหาร บริษัท อมิตา เทคดนดลยี (ประเทศไทย) จํากัด ร่วมให้การต้อนรับ และมีนายสุชาติ ชมกลิ่น รัฐมนตรีว่าการกระทรวงแรงงาน นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม นายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม รักษาการในตําแหน่ง ผู้ตรวจราชการกระทรวงอุตสาหกรรม ร่วมเป็นเกียรติ ณ บริษัท อมิตา เทคโนโลยี (ประเทศไทย) จํากัด นิคมอุตสาหกรรม ฉะเชิงเทรา บลูเทค ซิตี้ อําเภอบางปะกง จังหวัดฉะเชิงเทรา
สําหรับบริษัท อมิตา เทคโนโลยี (ประเทศไทย) จํากัด นั้นเป็นบริษัทในกลุ่มย่อยของ บริษัท พลังงานบริสุทธิ์ จํากัด (มหาชน) ผู้ผลิตและจําหน่ายโรงงานผลิตแบตเตอรี่ลิเทียมไอออนและระบบกักเก็บพลังงานแบบครบวงจรที่ทันสมัยและมีกําลังการผลิตขนาดใหญ่ที่สุดในภูมิภาคอาเซียน โดยได้รับความร่วมมือจากบริษัท อมิตา เทคโนโลยี อิงค์ (ไต้หวัน) ซึ่งเป็นผู้ผลิตและจําหน่ายแบตเตอรี่ลิเทียมไอออนในไต้หวันมากว่า 20 ปีที่ร่วมถ่ายทอดประสบการณ์และเทคโนโลยีในการสร้างโรงงาน ซึ่งเป็นโรงงานแบตเตอรี่แห่งแรกที่มีกําลังการผลิตสูงถึง 1 กิกะวัตต์ชั่วโมงต่อปี โดยระยะแรกมีความพร้อมที่จะขยายกําลังการผลิตได้สูงสุดถึง 4 กิกะวัตต์ชั่วโมงต่อปีในทันทีและในอนาคตเตรียมแผนขยายกําลังการผลิตสู่ 50 กิกะวัตต์ชั่วโมงต่อปี โดยโรงงานฯ มีพื้นที่การผลิตภายในโรงงานรวมกว่า 80,000 ตารางเมตร เป็นโรงงานผลิตแบตเตอรี่ลิเทียมไอออน ชนิด Pouch Cell (แบตเตอรี่แบบถุง) ด้วยเทคโนโลยีสมัยใหม่และวัสดุที่มีความปลอดภัยสูงในการผลิตเซลล์แบตเตอรี่ให้สามารถจุพลังงานได้สูง มีน้ําหนักเบา มีอายุการใช้งานที่ยาวนาน ไม่มีส่วนประกอบของสารที่เป็นอันตราย เช่น กรดหรือตะกั่ว และใช้เทคนิคพิเศษในการผลิตเซลล์ เพื่อให้สามารถคัดแยกแผ่นขั้วบวกและขั้วลบได้ง่ายในขั้นตอนของการรีไซเคิลเมื่อแบตเตอรี่หมดอายุการใช้งาน จึงทําให้เป็นแบตเตอรี่ที่เป็นมิตรต่อสิ่งแวดล้อม
-------------------------------------------
รัฐบาลไทย-ข่าวทำเนียบรัฐบาล-ดีอีเอส เอ็มโอยูผนึกความร่วมมือ 7 กระทรวง หนุนนโยบายพัฒนาคนตลอดช่วงชีวิตอย่างยั่งยืน
วันพฤหัสบดีที่ 24 มีนาคม 2565
ดีอีเอส เอ็มโอยูผนึกความร่วมมือ 7 กระทรวง หนุนนโยบายพัฒนาคนตลอดช่วงชีวิตอย่างยั่งยืน
ดีอีเอส เอ็มโอยูผนึกความร่วมมือ 7 กระทรวง หนุนนโยบายพัฒนาคนตลอดช่วงชีวิตอย่างยั่งยืน
“ชัยวุฒิ” รมว.ดีอีเอส ร่วมลงนามเอ็มโอยูบูรณาการความร่วมมือ 7 กระทรวง หนุนนโนบายรัฐบาลด้านการพัฒนาคนตลอดช่วงชีวิต (กลุ่มเด็กปฐมวัยและผู้สูงอายุ) ตามกรอบความร่วมมือ 5 ปี (พ.ศ.2565-2569) ขับเคลื่อนการสร้างความรู้เท่าทันและใช้งานดิจิทัลอย่างสร้างสรรค์ และส่งเสริมเทคโนโลยีดิจิทัลให้เข้าถึงประชาชนทุกช่วงวัยอย่างทั่วถึง
วันนี้ (24 มี.ค. 65) พลเอกประยุทธ์ จันทร์โอชา นายกรัฐมนตรีเป็นประธานในพิธีลงนามบันทึกข้อตกลงการบูรณาการความร่วมมือ 7 กระทรวง : การพัฒนาคนตลอดช่วงชีวิต (กลุ่มเด็กปฐมวัย และผู้สูงอายุ) พ.ศ.2565-2569 โดยมีรัฐมนตรีที่เข้าร่วมการเซ็นเอ็มโอยูครั้งนี้จากกระทรวงมหาดไทย กระทรวงดิจิทัลเพื่อเศรษฐกิจและสังคม (ดีอีเอส) กระทรวงสาธารณสุข กระทรวงการพัฒนาสังคมและความมั่นคงของมนุษย์ กระทรวงแรงงาน กระทรวงศึกษาธิการ และเลขาธิการคณะกรรมการการอุดมศึกษา กระทรวงการอุดมศึกษา วิทยาศาสตร์ วิจัยและนวัตกรรม
พลเอกประยุทธ์ จันทร์โอชา นายกรัฐมนตรี กล่าวปาฐกถาพิเศษ “มั่นคง มั่งคั่ง ยั่งยืน ด้วยการพัฒนาคนตลอดช่วงชีวิต” โดยตามยุทธศาสตร์ชาติ 20 ปี (พ.ศ. 2561 - 2580) ด้านการพัฒนาและเสริมสร้างศักยภาพทรัพยากรมนุษย์ และภายใต้แผนแม่บทที่ 11 การพัฒนาศักยภาพคนตลอดช่วงชีวิต มุ่งขับเคลื่อนการพัฒนาคนตลอดช่วงชีวิต โดยการบูรณาการความร่วมมือของ 7 กระทรวงในครั้งนี้ เป็นการขับเคลื่อนการทํางานให้เกิดความต่อเนื่อง สอดคล้องบริบท และสถานการณ์โลกปัจจุบัน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า บทบาทดีอีเอส ในความร่วมมือดังกล่าว มุ่งเน้นการสนับสนุนให้คนทุกช่วงวัยเข้าถึงการใช้ประโยชน์จากเทคโนโลยีดิจิทัลในการพัฒนาตนเองและเข้าถึงข้อมูลข่าวสารบริการภาครัฐ ครอบคลุมตั้งแต่ สนับสนุนการพัฒนาฐานข้อมูลเด็กปฐมวัย ส่งเสริมให้พ่อแม่ผู้ปกครอง ได้เข้าถึงข้อมูลและบริการของภาครัฐที่เกี่ยวข้องด้วยเทคโนโลยีดิจิทัลอย่างทั่วถึงและปลอดภัย ใช้สื่อดิจิทัลอย่างสร้างสรรค์
รวมทั้งพัฒนาผู้สูงอายุให้มีความสามารถในการใช้เทคโนโลยีควบคู่กับความรอบรู้ทางดิจิทัล และรู้เท่าทันสื่อดิจิทัลอย่างสร้างสรรค์ ตลอดจนการส่งเสริม สนับสนุนการวิจัย และพัฒนานวัตกรรมด้านดิจิทัลในการดํารงชีวิตของผู้สูงอายุ
“ความร่วมมือของ 7 กระทรวง สอดคล้องกับบริบทความเปลี่ยนแปลงสถานการณ์โลกและสังคมในปัจจุบัน ซึ่งประเทศไทยกําลังเผชิญหน้ากับการเปลี่ยนแปลงโครงสร้างทางประชากรเข้าสู่สังคมสูงอายุ (Aged Society) อย่างรวดเร็ว มีตัวเลขคาดการณ์ว่าในปี 2583 จะมีผู้สูงอายุเพิ่มเป็นร้อยละ 31 หรือประมาณ 20.5 ล้านคนของประชากรทั้งหมด ดังนั้น การพัฒนาศักยภาพคนไทยให้เติบโตเป็นคนที่มีคุณภาพ และมีสุขภาพดีจึงเป็นวาระสําคัญ โดยการพัฒนาคนให้เติบโตอย่างมีคุณภาพต้องเริ่มตั้งแต่ช่วงปฐมวัย และหนึ่งในหัวข้อการพัฒนาคือ พัฒนาการสมวัย ให้เป็นเยาวชนที่ทันสมัย ก้าวหน้า รู้เท่าทันเทคโนโลยี” นายชัยวุฒิกล่าว
**********************
รัฐบาลไทย-ข่าวทำเนียบรัฐบาล-อนุทิน ติดตามการฉีดวัคซีนผู้สูงอายุ 75 ปีวันแรก แบบ On-site ที่บางซื่อ
วันพุธที่ 30 มิถุนายน 2564
อนุทิน ติดตามการฉีดวัคซีนผู้สูงอายุ 75 ปีวันแรก แบบ On-site ที่บางซื่อ
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมศูนย์ฉีดวัคซีนกลางบางซื่อ เปิดให้บริการฉีดวัคซีน On-site ให้ผู้สูงอายุ 75 ปีขึ้นไปเป็นวันแรก เพื่ออํานวยความสะดวกให้แก่ผู้สูงอายุที่ไม่สามารถเข้าถึงเทคโนโลยีหรือลงทะเบียนออนไลน์ได้
รองนายกรัฐมนตรีและรัฐมนตรีว่าการกระทรวงสาธารณสุข ตรวจเยี่ยมศูนย์ฉีดวัคซีนกลางบางซื่อเปิดให้บริการฉีดวัคซีน On-site ให้ผู้สูงอายุ 75 ปีขึ้นไปเป็นวันแรก เพื่ออํานวยความสะดวกให้แก่ผู้สูงอายุที่ไม่สามารถเข้าถึงเทคโนโลยีหรือลงทะเบียนออนไลน์ได้ เร่งฉีดวัคซีนในกลุ่มผู้สูงอายุและ 7 กลุ่มโรคเรื้อรัง เพื่อให้ครอบคลุมร้อยละ 50 ภายในเดือนกรกฎาคมนี้
วันนี้ (30 มิถุนายน 2564) ที่ศูนย์ฉีดวัคซีนกลางบางซื่อ กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์โอภาส การย์กวินพงศ์ อธิบดีกรมควบคุมโรค และคณะผู้บริหาร ตรวจเยี่ยมการฉีดวัคซีน On-site ให้ผู้สูงอายุตั้งแต่ 75 ปีขึ้นไปเป็นวันแรก
นายอนุทินให้สัมภาษณ์ว่า ในวันนี้เห็นภาพการตื่นตัว โดยเฉพาะลูกหลานที่พาพ่อ แม่ ผู้สูงอายุ มารับบริการฉีดวัคซีน เป็นไปตามนโยบายของรัฐบาลในการเร่งฉีดวัคซีนในกลุ่มผู้สูงอายุและ7 โรคเรื้อรัง เพื่อให้ครอบคลุมร้อยละ 50 ภายในเดือนกรกฎาคมนี้ ถือเป็นกลุ่มเสี่ยง หากได้รับเชื้อโควิด 19 แล้ว มักมีอาการรุนแรง ซึ่งกลุ่มนี้อาจเข้าถึงระบบการลงทะเบียนได้ยาก ทําให้ยังไม่ได้รับสิทธิและตกค้างเป็นจํานวนมาก ดังนั้นกระทรวงสาธารณสุข โดยกรมการแพทย์ จึงปรับแนวทางให้บริการ เปิดเป็นช่องทางเฉพาะ อํานวยความสะดวกให้แก่ผู้สูงอายุที่มีอายุตั้งแต่ 75 ปีขึ้นไป เกิดก่อนวันที่ 31 ธันวาคม 2489 โดยให้ลูกหลานหรือคนใกล้ชิดพามารับบริการฉีดวัคซีนเข็มที่ 1 โดยระบบบริการแบบ On-site สามารถมาลงทะเบียนได้ที่ศูนย์ฉีดฯ ไม่ต้องลงทะเบียนล่วงหน้า ขอให้ประชาชนมั่นใจว่าจะได้รับความสะดวก มีทีมแพทย์ พยาบาล และเจ้าหน้าที่ ให้คําแนะนํา ดูแลทุกท่านอย่างดีที่สุด เปิดให้บริการระหว่างวันที่ 30 มิถุนายน - 18 กรกฎาคม 2564 ช่องทางประตูที่ 1 เวลา 09.30-18.00 น ทุกวันไม่เว้นวันหยุดราชการ
นายอนุทินกล่าวต่อว่า สําหรับสถานการณ์ขณะนี้ที่มีผู้ป่วยเพิ่มขึ้น แพทย์และบุคลากรสาธารณสุขที่ปฏิบัติงาน แม้จะเหนื่อยแต่ไม่ท้อ เมื่อมีผู้ป่วยก็พร้อมยินดีรักษาอย่างเต็มที่ และมีการบริหารจัดการ อาทิ จัดหาเตียงเพิ่ม เปิดเตียงในโรงพยาบาลทั่วไปให้มากที่สุด นอกจากนี้ ทางกรมการแพทย์ ได้เตรียมโครงการHome isolation สําหรับผู้ป่วยสีเขียวที่มีอาการน้อย หรือไม่มีอาการ นําเข้าระบบและให้รักษาตัวที่บ้าน เพื่อให้มีเตียงดูแลผู้ป่วยอาการหนักในโรงพยาบาล โดยจะมีทีมแพทย์ พยาบาลและเจ้าหน้าที่ ติดตามอย่างใกล้ชิด พร้อมทั้งมีการเช็คอาการ แจกอุปกรณ์วัดไข้ วัดค่าออกซิเจนในเลือด และรายงานส่งข้อมูลหากันได้ตลอดเวลา ซึ่งกระทรวงสาธารณสุขพยายามบริหารจัดการทุกอย่างเต็มที่ เพื่อให้สถานการณ์ทุกอย่างดีขึ้น
************************************* 30 มิถุนายน 2564
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ชื่นชม ให้กำลังใจ น้องเมย์ ทำดีที่สุดแล้ว ผลรองชนะเลิศ Daihatsu Indonesia Masters 2022
วันอาทิตย์ที่ 12 มิถุนายน 2565
โฆษกรัฐบาล เผย นายกฯ ชื่นชม ให้กําลังใจ น้องเมย์ ทําดีที่สุดแล้ว ผลรองชนะเลิศ Daihatsu Indonesia Masters 2022
โฆษกรัฐบาล เผย นายกฯ ชื่นชม ให้กําลังใจ น้องเมย์ ทําดีที่สุดแล้ว ผลรองชนะเลิศ Daihatsu Indonesia Masters 2022
วันนี้ (12 มิ.ย. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดี และให้กําลังใจกับ น.ส.รัชนก อินทนนท์ หรือ “น้องเมย์” นักแบดมินตันไทย มืออันดับ 8 ของโลก และมือวางอันดับ 5 ของรายการที่ได้รับรางวัลรองชนะเลิศ ในการแข่งขันแบดมินตันเวิลด์ ทัวร์ ซูเปอร์ 500 “ไดฮัทสุ อินโดนีเซีย มาสเตอร์ส 2022” (Daihatsu Indonesia Masters 2022) ประเภทหญิงเดี่ยว ที่สนาม อิสโตรา เสนายัน กรุงจาการ์ตา ประเทศอินโดนีเซีย แม้จะแพ้ การแข่งขันกับ เฉิน อวี่เฟย (Chen Yufei) จากจีน
โฆษกประจําสํานักนายกรัฐมนตรีกล่าวว่า ผลการแข่งขันดังกล่าว ถือเป็นอีกผลงานความก้าวหน้าของทีมนักกีฬาแบดมินตันไทย โดยนายกฯ ให้กําลังใจและขอบคุณนักกีฬาไทยสําหรับความมุ่งมั่ง ตั้งใจ อย่างสุดความสามารถ ไม่ย่อท้อ สะท้อนถึงสมาธิและศักยภาพของนักกีฬาแบดมินตันไทยที่สามารถสร้างผลงานโดดเด่นอย่างต่อเนื่องในเวทีการแข่งขันระดับนานาชาติ รวมถึงชื่นชมทุกหน่วยงานที่เกี่ยวข้องที่มีส่วนร่วมในการสนับสนุนการแข่งขันครั้งนี้ ทั้งนี้ นายกฯ เชื่อมั่นในน้องเมย์ ขออย่าเสียกําลังใจ หมั่นฝึกฝน และเชื่อมั่นในศักยภาพของตนเอง เพราะทุกคนคือตัวแทนและความภาคภูมิใจของประเทศไทย
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 30 มิถุนายน 2564 พนักงานติดเชื้อไวรัส COVID-19 จำนวน 3 ราย
วันพุธที่ 30 มิถุนายน 2564
ประกาศ ขสมก. ประจําวันที่ 30 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 30 มิถุนายน 2564 พนักงานติดเชื้อไวรัส COVID-19 จํานวน 3 ราย
1) พนักงานเก็บค่าโดยสารรถธรรมดา สาย 11 เขตการเดินรถที่ 2
2) พนักงานขับรถโดยสารปรับอากาศ สาย 137 เขตการเดินรถที่ 4
3) พนักงานขับรถโดยสารปรับอากาศ สาย 555 เขตการเดินรถที่ 1
รัฐบาลไทย-ข่าวทำเนียบรัฐบาล-​PM lays wreath on occasion of King Chulalongkorn Day
วันจันทร์ที่ 25 ตุลาคม 2564
​PM lays wreath on occasion of King Chulalongkorn Day
​PM lays wreath on occasion of King Chulalongkorn Day
October 23, 2021, at 0830hrs, at Dusit Royal Plaza, Prime Minister Gen. Prayut Chan-o-cha chaired the wreath laying ceremony, and paid respect to King Chulalongkorn or Phra Piya Maharaj (King Rama V) at the King Rama V Monument to commemorate King Chulalongkorn Day. Also participating in the ceremony were members of the cabinet. The Prime Minister laid 2 wreaths for himself and on behalf of the cabinet, and bowed to end the ceremony.
King Chulalongkorn Day or Piya Maharaj Day is commemorated every year on October 23 in honor of King Chulalongkorn whose passing falls on this date. He is much beloved by his Thai subjects as well as foreigners, and was praised as “Somdej Phra Piya Maharaj- the Great and Beloved King”.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบเงินเยียวยา 19 เหยื่อไฟไหม้ Mountain B รวม 2.1 ล้านบาท ชี้ต้องรอนำเรื่องเข้า คณะกรรมการพิจารณาเป็นคดีพิเศษ
วันศุกร์ที่ 19 สิงหาคม 2565
รัฐมนตรีว่าการกระทรวงยุติธรรม มอบเงินเยียวยา 19 เหยื่อไฟไหม้ Mountain B รวม 2.1 ล้านบาท ชี้ต้องรอนําเรื่องเข้า คณะกรรมการพิจารณาเป็นคดีพิเศษ
รัฐมนตรีว่าการกระทรวงยุติธรรม มอบเงินเยียวยา 19 เหยื่อไฟไหม้ Mountain B รวม 2.1 ล้านบาท ชี้ต้องรอนําเรื่องเข้า คณะกรรมการพิจารณาเป็นคดีพิเศษ สั่งดีเอสไอภาค 2 ทํางานร่วมตํารวจ ยันพร้อมช่วยประชาชนทุกคน
เมื่อวันที่ 19 สิงหาคม 2565 เวลา 10.00 น . ที่ศาลาประชาคม เทศบาลบ้านสวน อําเภอเมือง จังหวัดชลบุรี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานมอบจ่ายเงินสินบนค่าตอบแทนผู้แจ้งความนําจับ และมอบเงินเยียวยาผู้เสียหายจากคดีอาญา ตามพ.ร.บ.ค่าตอบแทนผู้เสียหายและค่าตอบแทนและค่าใช้จ่ายแก่จําเลยในคดีอาญา คดีไฟไหม้ผับ Mountain B 19 ราย เป็นเงิน 2,176,899 บาท โดยมีนายภัครธรณ์ เทียนไชย ผู้ว่าราชการจังหวัดชลบุรี นางพงษ์สวาท กายอรุณสุทธิ์ ปลัดกระทรวงยุติธรรมนายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ นางทัศนีย์ เปาอินทร์ อธิบดีกรมบังคับคดี พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม พันตํารวจเอก ทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ นายวิทยา คุณปลื้ม นายก อบจ.ชลบุรี ร.อ.จองชัย วงศ์ทรายทอง ส.ส.ชลบุรี พรรคพลังประชารัฐ เจ้าหน้าที่และประชาชนร่วมงาน
โดยนายสมศักดิ์ กล่าวว่า การมอบเงินช่วยเหลือเหยื่อ Mountain B ในส่วนของผู้เสียชีวิต 15 รายแรก จะได้รับ 110,000 บาท ส่วนอีก 4 รายจะได้รับในส่วนค่ารักษาตามจริงเพิ่มไปด้วย ส่วนผู้ได้รับบาดเจ็บ จะได้รับค่ารักษาพยาบาลเท่าที่จ่ายจริงไม่เกิน 40,000 บาท ค่าฟื้นฟูสมรรถภาพทางร่างกายและจิตใจตามจริงไม่เกิน 20,000 บาท ค่าขาดประโยชน์ในระหว่างที่ไม่สามารถทํางานได้ ตามอัตราค่าจ้างขั้นต่ําของชลบุรี วันละ 336 บาท ไม่เกิน 1 ปี และค่าตอบแทนความเสียหายอื่น ไม่เกิน 50,000 บาท ซึ่งในส่วนผู้บาดเจ็บนั้น เมื่อรักษาเสร็จสิ้นเราจะเร่งพิจารณาและมอบช่วยเหลือทันที
ต่อมา นายรณณรงค์ แก้วเพ็ชร์ ประธานเครือข่ายรณรงค์ทวงคืนความยุติธรรมในสังคม ได้นําญาติผู้เสียหาย เข้าเรียกร้องเพื่อให้คดีไฟไหม้ผับ Mountain B เป็นคดีพิเศษและโอนคดีให้ส่วนกลางทํา เพราะผับเปิดแบบผิดกฎหมาย หวั่นว่าจะมีเจ้าหน้าที่รู้เห็น อาจทําให้การทําคดีไม่เป็นกลาง
นายสมศักดิ์ กล่าวว่า ขอยืนยันว่ากระทรวงยุติธรรม พร้อมให้การช่วยเหลือประชาชนที่เดือดร้อนทุกคน เบื้องต้น ตนได้สั่งดีเอสไอภาค 2 ทํางานสืบหาข้อมูลร่วมกับตํารวจ ส่วนการทําเป็นคดีพิเศษ ต้องนําเรื่องเข้าที่ประชุมคณะกรรมการคดีพิเศษ ที่มี นายวิษณุ เครืองาม รองนายกฯ เป็นประธาน พิจารณา ตนยืนยันเรื่องนี้ กระทรวงยุติธรรมให้ความสําคัญ โดยการทํางานร่วมกันระหว่าง ดีเอสไอ และกรมคุ้มครองสิทธิและเสรีภาพ และได้นําเงินเยียวยามามอบให้ญาติผู้เสียชีวิตในวันนี้
รัฐบาลไทย-ข่าวทำเนียบรัฐบาล-สธ. คาดมี 10 ล้านคนยังไม่ฉีดวัคซีนโควิด ประสานท้องถิ่น-เอกชนติดตามมาฉีดให้ครบ 100 ล้านโดส ใน พ.ย.นี้
วันศุกร์ที่ 12 พฤศจิกายน 2564
สธ. คาดมี 10 ล้านคนยังไม่ฉีดวัคซีนโควิด ประสานท้องถิ่น-เอกชนติดตามมาฉีดให้ครบ 100 ล้านโดส ใน พ.ย.นี้
กระทรวงสาธารณสุข เผย ฉีดวัคซีนโควิด 19 แล้วกว่า 84 ล้านโดส คาดเหลืออีกประมาณ 10 ล้านคนที่ยังไม่ฉีดวัคซีน ตั้งเป้าเพิ่มอัตราการฉีดให้ครบ 100 ล้านโดส ในเดือนพฤศจิกายนนี้ เร็วกว่าแผนเดิม 1 เดือนเพื่อสร้างความปลอดภัยช่วงเดือนธันวาคมที่จะมีเทศกาลเฉลิมฉลอง
กระทรวงสาธารณสุข เผย ฉีดวัคซีนโควิด 19 แล้วกว่า 84 ล้านโดส คาดเหลืออีกประมาณ 10 ล้านคนที่ยังไม่ฉีดวัคซีน ตั้งเป้าเพิ่มอัตราการฉีดให้ครบ 100 ล้านโดส ในเดือนพฤศจิกายนนี้ เร็วกว่าแผนเดิม 1 เดือนเพื่อสร้างความปลอดภัยช่วงเดือนธันวาคมที่จะมีเทศกาลเฉลิมฉลองรับปีใหม่และเดินทางจํานวนมาก ขอความร่วมมือฝ่ายปกครอง กํานันผู้ใหญ่บ้าน เจ้าของกิจการ ช่วยกันนําผู้ที่ยังไม่ได้รับวัคซีนมาฉีด โดยเฉพาะกลุ่ม 608 และผู้อยู่ในพื้นที่ท่องเที่ยว
วันนี้ (12 พฤศจิกายน 2564) นายแพทย์โสภณ เอี่ยมศิริถาวร รองอธิบดีกรมควบคุมโรค กล่าวว่า สถานการณ์โรคโควิด 19 ในประเทศไทย มีรายงานผู้ป่วยรายใหม่ต่ํากว่าวันละ 1 หมื่นรายต่อเนื่องมา 2-3 สัปดาห์ ขณะที่สถานการณ์ทั่วโลก มีบางทวีปเริ่มกลับมาพบผู้ป่วยเพิ่มขึ้น อย่างไรก็ตาม อัตราป่วยและเสียชีวิตเริ่มลดลงภายหลังมีการฉีดวัคซีนจํานวนมากกว่า 7,300 ล้านโดสทั่วโลก ส่วนประเทศไทยมีการฉีดวัคซีนแล้วประมาณ
84 ล้านโดส มีผู้ที่ได้รับวัคซีนแล้วอย่างน้อย 1 เข็มจํานวน 45 ล้านคน หรือร้อยละ 62 ของประชากร ซึ่งมีทั้งคนไทยและสัญชาติอื่นๆ ที่อยู่ในประเทศไทย และคาดว่ายังเหลือผู้ที่ยังไม่ได้ฉีดวัคซีนอีกประมาณ 10 ล้านคน ดังนั้น กระทรวงสาธารณสุขจึงตั้งเป้าหมายฉีดวัคซีนให้รวดเร็วขึ้น โดยภายในเดือนพฤศจิกายนนี้ จะฉีดวัคซีนให้ได้ 100 ล้านโดส หรือประมาณ 50 ล้านคน คิดเป็นร้อยละ 70 ของประชากรในทุกจังหวัด โดยเฉพาะพื้นที่ท่องเที่ยว จากเดิมที่กําหนดไว้ภายในปี 2564 หรือเร็วกว่าแผนเดิม 1 เดือน เพื่อเพิ่มความปลอดภัยให้กับสังคม เนื่องจากเดือนธันวาคมจะมีเทศกาลเฉลิมฉลองส่งท้ายปีเก่าต้อนรับปีใหม่และมีผู้คนเดินทางจํานวนมาก รวมถึงชาวต่างชาติที่จะเดินทางมาประเทศไทยมากขึ้นหลายเท่า
สําหรับกลุ่มผู้ป่วยที่เสียชีวิตขณะนี้ ส่วนใหญ่อยู่ในกลุ่ม 608 ซึ่งมีโรคร่วม โดยประมาณร้อยละ 70 ยังไม่ได้รับวัคซีน ดังนั้น กลุ่มผู้สูงอายุ 60 ปีขึ้นไป 7 กลุ่มโรคเสี่ยง และหญิงตั้งครรภ์ จึงเป็นเป้าหมายสําคัญในการฉีดวัคซีนให้ได้อย่างน้อยร้อยละ 80 เพื่อให้มีความปลอดภัย ลดการป่วยหนักและเสียชีวิต โดยทุกภาคส่วนทั้งฝ่ายปกครอง ท้องถิ่น กํานัน ผู้ใหญ่บ้าน เจ้าของสถานประกอบการ บริษัทเอกชนและภาคประชาสังคมต้องร่วมมือกันกระตุ้นเตือน ชักชวนและนําผู้ยังไม่ได้ฉีดวัคซีนให้มาฉีดวัคซีนในสถานพยาบาลหรือจุดที่กําหนดโดยเร็ว โดยสูตรการฉีดวัคซีนในเดือนพฤศจิกายนนี้ สามารถเริ่มเข็มแรกเป็นวัคซีนแอสตร้าเซนเนก้า และนัดฉีดเข็ม 2 เป็นไฟเซอร์ ห่างกัน 4 สัปดาห์ เพื่อสร้างภูมิคุ้มกันได้เร็วและปลอดภัย ส่วนในเด็กอายุ 12-17 ปี ยังฉีดวัคซีนไฟเซอร์ 2 เข็มตามเดิม
******************************12 พฤศจิกายน 2564
รัฐบาลไทย-ข่าวทำเนียบรัฐบาล-นายกฯ สั่งปรับแผนรับมือ "เหตุก่อกวนในพื้นที่ชายแดนใต้" เร่งตรวจสอบและจับกุมผู้กระทำผิดโดยเร็ว
วันจันทร์ที่ 31 มกราคม 2565
นายกฯ สั่งปรับแผนรับมือ "เหตุก่อกวนในพื้นที่ชายแดนใต้" เร่งตรวจสอบและจับกุมผู้กระทําผิดโดยเร็ว
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า นายกรัฐมนตรีรับทราบรายงานเหตุการณ์ที่คนร้ายลอบวางระเบิดแสวงเครื่องขนาดเล็กบรรจุกระป๋องสเปรย์และกล่องกระดาษ จํานวน 15 จุด 17 ลูก ในพื้นที่ อ.เมือง จ.ยะลา เมื่อวันที่ 29 ม.ค. ที่ผ่านมา
.
ได้สั่งการตรงไปยังกองอํานวยการรักษาความมั่นคงภายใน ภาค 4 ส่วนหน้า เร่งตรวจสอบและจับกุมผู้กระทําผิดมาดําเนินคดี ขณะนี้เจ้าหน้าที่ที่เกี่ยวข้องได้ทําการเก็บรวบรวมวัตถุพยาน ภาพจากกล้องวงจรปิด และเร่งติดตามตัวคนร้าย เพื่อนํามาดําเนินคดีตามกฎหมาย
.
นอกจากนี้ ได้กําชับฝ่ายความมั่นคงในพื้นที่ ให้ปรับแผนวางมาตรการรักษาความปลอดภัย และบูรณาการทํางานร่วมกับหน่วยงานระดับพื้นที่ทั้งฝ่ายปกครอง ภาคเอกชน และภาคประชาชน พร้อมรายงานสถานการณ์อย่างต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/51056
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.วธ. บันทึกวีดิทัศน์กล่าวสุนทรพจน์ในพิธีเปิดการประชุมด้านวัฒนธรรมจีน – อาเซียน ครั้งที่ ๑๖ (The 16th China – ASEAN Culture Forum)
วันอังคารที่ 29 มิถุนายน 2564
รมว.วธ. บันทึกวีดิทัศน์กล่าวสุนทรพจน์ในพิธีเปิดการประชุมด้านวัฒนธรรมจีน – อาเซียน ครั้งที่ ๑๖ (The 16th China – ASEAN Culture  Forum)
บันทึกวีดิทัศน์กล่าวสุนทรพจน์ในพิธีเปิดการประชุมด้านวัฒนธรรมจีน – อาเซียน ครั้งที่ ๑๖ (The 16th China – ASEAN Culture  Forum)
วันที่ ๒๙ มิถุนายน ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกวีดิทัศน์กล่าวสุนทรพจน์ในพิธีเปิดการประชุมด้านวัฒนธรรมจีน – อาเซียน ครั้งที่ ๑๖ (The 16th China – ASEAN Culture Forum) ณ ห้องประชุม ๒ ชั้น ๘ กระทรวงวัฒนธรรม การประชุมดังกล่าวเป็นหนึ่งในกิจกรรมหลักของการแลกเปลี่ยนวัฒนธรรมจีน-อาเซียน โดยมีผู้แทนจากประเทศสมาชิกอาเซียน ผู้แทนจากสํานักเลขาธิการอาเซียน เลขาธิการและเจ้าหน้าที่อาวุโสด้านวัฒนธรรมจากศูนย์อาเซียน-จีน ผู้นําและผู้แทนจากกระทรวงวัฒนธรรมและการท่องเที่ยวแห่งสาธารณรัฐประชาชนจีน เจ้าหน้าที่และผู้เชี่ยวชาญในสาขาวัฒนธรรมจากมณฑลต่างๆ ตลอดจนผู้แทนจากอุตสาหกรรมวัฒนธรรมและความคิดสร้างสรรค์ของจีน การประชุมครั้งนี้ กําหนดจัดขึ้นในวันที่ ๒๓ กรกฎาคม ๒๕๖๔ ณ นครหนานหนิง สาธารณรัฐประชาชนจีน ภายใต้หัวข้อ “การพัฒนาของอุตสาหกรรมวัฒนธรรมที่มีคุณภาพสูงและความร่วมมือระหว่างประเทศ (High-Quality Development and International Cooperation of Cultural Industry”)
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงประชาชนริมสองฝั่งแม่น้ำเจ้าพระยา 10 จังหวัด-กทม. เตือนเฝ้าระวังระดับน้ำเพิ่มสูงขึ้นตั้งแต่ 27 ก.ค. เป็นต้นไป
วันอังคารที่ 26 กรกฎาคม 2565
โฆษกรัฐบาลเผย “นายกฯ” ห่วงประชาชนริมสองฝั่งแม่น้ําเจ้าพระยา 10 จังหวัด-กทม. เตือนเฝ้าระวังระดับน้ําเพิ่มสูงขึ้นตั้งแต่ 27 ก.ค. เป็นต้นไป
โฆษกรัฐบาลเผย “นายกฯ” ห่วงประชาชนริมสองฝั่งแม่น้ําเจ้าพระยา 10 จังหวัด-กทม. เตือนเฝ้าระวังระดับน้ําเพิ่มสูงขึ้นตั้งแต่ 27 ก.ค. เป็นต้นไป กําชับ ปภ. มท. เร่งประสาน 10 จังหวัด-กทม. เตรียมพร้อมปฏิบัติการให้ความช่วยเหลือประชาชนตลอด 24 ชั่วโมง
วันที่ 26 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงประชาชนริมสองฝั่งแม่น้ําเจ้าพระยา 10 จังหวัด-กทม. แนะเฝ้าระวังติดตามสถานการณ์น้ําอย่างใกล้ชิด เตรียมพร้อมในการขนย้ายสิ่งของขึ้นที่สูงให้พ้นจากแนวน้ําท่วม โดยกรมชลประทานรายงานสถานการณ์ฝนตกสะสมและฝนตกหนักบางพื้นที่ในช่วงที่ผ่านมา คาดการณ์ว่าในวันที่ 27 ก.ค. นี้ จะมีน้ําไหลผ่าน จ.นครสวรรค์ ซึ่งทําให้ปริมาณน้ําเหนือเขื่อนเจ้าพระยามีปริมาณสูงขึ้น ส่งผลให้พื้นที่ริมน้ํามีระดับน้ําเพิ่มสูงขึ้นจากปัจจุบันอีกประมาณ 60-80 เซนติเมตร นายกรัฐมนตรีกําชับให้กรมป้องกันและบรรเทาสาธารณภัย (ปภ.) ในฐานะกองอํานวยการป้องกันและบรรเทาสาธารณภัยกลาง (กอปภ.ก.) กระทรวงมหาดไทย เร่งประสาน 10 จังหวัด ได้แก่ อุทัยธานี ชัยนาท สิงห์บุรี อ่างทอง สุพรรณบุรี พระนครศรีอยุธยา ลพบุรี ปทุมธานี นนทบุรี และสมุทรปราการ รวมถึง กรุงเทพฯ ตลอดจนศูนย์ป้องกันและบรรเทาสาธารณภัยเขตในพื้นที่เสี่ยงภัย เฝ้าระวังติดตามสถานการณ์น้ําอย่างใกล้ชิด โดยเฉพาะพื้นที่ลุ่มต่ํานอกคันกั้นน้ํา พร้อมทั้งประชาสัมพันธ์แจ้งเตือนประชาชนที่อาศัยอยู่ริมสองฝั่งแม่น้ําเจ้าพระยา จุดเสี่ยงที่ลุ่มต่ําริมแม่น้ํา ให้เฝ้าระวังระดับน้ําที่เพิ่มสูงขึ้นและเตรียมพร้อมปฏิบัติการให้ความช่วยเหลือประชาชนตลอด 24 ชั่วโมง
โฆษกประจําสํานักนายกรัฐมนตรี กล่าวเพิ่มเติมว่า นายกรัฐมนตรีสั่งการให้ทุกหน่วยงานได้เฝ้าระวัง ติดตามสถานการณ์น้ําหลังฝนตกต่อเนื่อง เร่งดําเนินการป้องกันและบรรเทาปัญหาน้ําท่วมอย่างทันท่วงที โดย อปท. อปพร. จิตอาสา เครือข่ายอาสาสมัคร องค์กรสาธารณกุศลได้เตรียมความพร้อมตามแผนเผชิญเหตุ เฝ้าระวังและติดตามสถานการณ์ พร้อมประชาสัมพันธ์และสร้างการรับรู้ให้กับชุมชน/หมู่บ้านในทุกช่องทาง ทั้งในรูปแบบที่เป็นทางการและไม่เป็นทางการ เช่น สื่อสังคมออนไลน์ วิทยุชุมชน หอกระจายข่าวหรือเสียงตามสาย ประจําหมู่บ้าน เป็นต้น เพื่อให้ประชาชนได้รับทราบถึงแนวทางการปฏิบัติตนอย่างปลอดภัย รวมทั้งพิจารณาใช้อุปกรณ์แจ้งเตือนภัยในพื้นที่ตามสถานการณ์และความเหมาะสม
“สําหรับประชาชนขอให้ระวังอันตรายจากฝนฟ้าคะนองที่อาจจะเกิดขึ้นในระยะนี้ไว้ด้วยตลอดช่วง เนื่องจากกรมอุตุนิยมวิทยาได้รายงานสภาพอากาศตั้งแต่ 25-28 ก.ค. ประเทศไทยมีฝนลดลง แต่ยังคงมีฝนฟ้าคะนองเกิดขึ้นได้บางพื้นที่ ส่วนในช่วง 29-30 ก.ค. ประเทศไทยจะมีฝนเพิ่มขึ้น โดยมีฝนตกหนักบางแห่งบริเวณภาคตะวันออกและภาคใต้ จึงขอให้ประชาชนติดตามข่าวสารจากทางราชการอย่างใกล้ชิด ปฏิบัติตามคําแนะนําอย่างเคร่งครัด เตรียมความพร้อมรับมือสถานการณ์ภัยที่อาจเกิดขึ้น และหากได้รับความเดือดร้อนจากสาธารณภัย สามารถแจ้งเหตุและขอความช่วยเหลือได้ ทางไลน์ ‘ปภ.รับแจ้งเหตุ 1784’ โดยเพิ่มเพื่อน Line ID @1784DDPM และสายด่วนนิรภัย 1784 ตลอด 24 ชั่วโมง นอกจากนี้ ประชาชนยังสามารถติดตามประกาศการแจ้งเตือนภัยได้ที่แอปพลิเคชัน ‘THAI DISASTER ALERT’ ทุกที่ทุกเวลา” นายธนกร กล่าว
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้คณะผู้บริหารระดับสูงของ บจก.เมอร์เซเดส-เบนซ์ (ประเทศไทย) เข้าพบ
วันพุธที่ 27 กรกฎาคม 2565
รัฐมนตรีฯ สุริยะ ให้คณะผู้บริหารระดับสูงของ บจก.เมอร์เซเดส-เบนซ์ (ประเทศไทย) เข้าพบ
รัฐมนตรีฯ สุริยะ ให้คณะผู้บริหารระดับสูงของ บจก.เมอร์เซเดส-เบนซ์ (ประเทศไทย) เข้าพบ
วันนี้ (26 กรกฎาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายโรลันด์ โฟล์เกอร์ ประธานบริหารบริษัทเมอร์เซเดส -เบนซ์ (ประเทศไทย) จํากัด และคณะ เข้าพบ เพื่อหารือแผนการลงทุนของบริษัทฯ และขอรับทราบนโยบายยานยนต์ไฟฟ้าในประเทศไทย โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม และนายพิสิฐ รังสฤษฎ์วุฒิกุล ผู้อํานวยการสถาบันยานยนต์ เข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
ทั้งนี้ รัฐมนตรีฯ สุริยะ และคณะ ได้เยี่ยมชมรถยนต์ Mercedes-Benz EQS ที่เป็นรถยนต์รุ่นใหม่ที่ทางเมอร์เซเดส-เบนซ์ (ประเทศไทย) นํามาจัดแสดงด้วย
รัฐบาลไทย-ข่าวทำเนียบรัฐบาล-เพิ่ม 3 จว. มาตรการเยียวยาลูกจ้างและกิจการในพื้นที่สีแดงเข้ม
วันอังคารที่ 20 กรกฎาคม 2564
เพิ่ม 3 จว. มาตรการเยียวยาลูกจ้างและกิจการในพื้นที่สีแดงเข้ม
....
ขยายมาตรการช่วยเหลือแล้วนะครับ สําหรับผู้ประกอบการและลูกจ้างในพื้นที่ควบคุมสูงสุดและเข้มงวด (สีแดงเข้ม) ที่ได้รับผลกระทบจากการยกระดับมาตรการควบคุมโรคโควิด-19 ล่าสุด ที่ได้ขยายพื้นที่ฯ จาก 10 จว. เป็น 13 จว. โดยเพิ่ม จ.ฉะเชิงเทรา ชลบุรี และอยุธยา
.
โดยยังคงกลุ่มลูกจ้างและผู้ประกอบการใน 9 กลุ่มกิจการ รวมทั้งอัตราการจ่ายเงิน เป็นเวลา 1 เดือนเช่นเดิม ประกอบด้วย
.
1.ลูกจ้าง :
• ม.33 รับเงิน 50% ของรายได้ (สูงสุด 7,500 บ.) + รัฐสมทบ 2,500 บาท รวมเป็น 10,000 บ./คน
• ม.39, 40 รับเงิน 5,000 บ./คน
• อาชีพอิสระ (Freelance) ขึ้นทะเบียน ม.40 ภายใน ก.ค. 64 เพื่อรับเงิน 5,000 บ./คน
.
2.นายจ้าง :
• กรณี ม.33 รับเงิน 3,000 บาท/ลูกจ้าง 1 คน สูงสุด 200 คน
• หากไม่ได้เข้าประกันสังคม หรืออยู่ในระบบถุงเงิน ให้ขึ้นทะเบียน ม.33 ภายใน ก.ค. 64 เพื่อรับเงิน 3,000 บาท/ลูกจ้าง 1 คน สูงสุด 200 คน
.
3.ผู้ประกอบการที่ไม่มีลูกจ้างและไม่ได้เข้าประกันสังคม หรืออยู่ในระบบถุงเงิน :
• ขึ้นทะเบียน ม.40 ภายใน ก.ค. 64 เพื่อรับเงิน 5,000 บ.
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-กระทรวงยุติธรรมประชุมคณะกรรมการตรวจสอบทรัพย์สิน ครั้งที่ ๑๓/๒๕๖๔ ผ่านระบบการประชุมทางไกล (Video Conference)
วันศุกร์ที่ 20 สิงหาคม 2564
กระทรวงยุติธรรมประชุมคณะกรรมการตรวจสอบทรัพย์สิน ครั้งที่ ๑๓/๒๕๖๔ ผ่านระบบการประชุมทางไกล (Video Conference)
กระทรวงยุติธรรมประชุมคณะกรรมการตรวจสอบทรัพย์สิน ครั้งที่ ๑๓/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๒๐ สิงหาคม ๒๕๖๔ เวลา ๐๘.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๑๓/๒๕๖๔ ผ่านระบบการประชุมทางไกล (Video Conference) ซึ่งเป็นการดําเนินการตามพระราชบัญญัติมาตรการในการปราบปรามผู้กระทําความผิดเกี่ยวกับยาเสพติด พ.ศ. ๒๕๓๕ โดยมี นายวิชัย ไชยมงคล เลขาธิการ ป.ป.ส. ในฐานะเลขานุการคณะกรรมการตรวจสอบทรัพย์สิน พร้อมคณะกรรมการตรวจสอบทรัพย์สิน เข้าร่วมฯ โดยที่ประชุมได้พิจารณาวินิจฉัยคดีทั้งสิ้นรวม ๙๒ คดี มูลค่าทรัพย์สิน ๗๕.๓ ล้านบาท
รัฐบาลไทย-ข่าวทำเนียบรัฐบาล-"นฤมล" ห่วงใยแรงงานพื้นที่ต่างจังหวัด ระดมภาคีเครือข่ายกรมพัฒนาฝีมือแรงงาน-สธ.บูรณาการสร้างการรับรู้ป้องกันเชื้อโควิดในสถานประกอบการ พร้อมลุยแจกข้าวกล่องบรรเทาความเดือดร้อนต่อเนื่อง
วันอาทิตย์ที่ 8 สิงหาคม 2564
"นฤมล" ห่วงใยแรงงานพื้นที่ต่างจังหวัด ระดมภาคีเครือข่ายกรมพัฒนาฝีมือแรงงาน-สธ.บูรณาการสร้างการรับรู้ป้องกันเชื้อโควิดในสถานประกอบการ พร้อมลุยแจกข้าวกล่องบรรเทาความเดือดร้อนต่อเนื่อง
- -
วันที่ 8 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่าจากสถานการณ์แพร่ระบาดเชื้อโควิด-19 ที่มีตัวเลขผู้ติดเชื้อสูงขึ้นต่อเนื่อง ซึ่งรัฐบาลได้ประกาศยกระดับการควบคุมเข้มไปในพื้นที่หลายจังหวัดนั้น ขณะนี้หน่วยงานของกรมพัฒนาฝีมือแรงงานในภูมิภาค ได้รับการสนับสนุนจากภาคีเครือข่ายการพัฒนาฝีมือแรงงาน เพื่อช่วยเหลือผู้ได้รับผลกระทบจากโควิด-19 ด้วย เช่น สถาบันพัฒนาฝีมือแรงงาน 19 เชียงใหม่ หน่วยงานในสังกัดกระทรวงแรงงานร่วมกับเจ้าหน้าที่ปกครองอําเภอ และเจ้าหน้าที่สาธารณสุขอําเภอ เข้าบูรณาการร่วมกันในการตรวจแนะนําเพื่อสร้างการรับรู้มาตรการป้องกันการแพร่ระบาดของเชื้อไวรัสโคโรนา 2019 ในสถานประกอบการหลายกิจการ โดยเฉพาะกลุ่มสถานประกอบกิจการขนาดใหญ่ที่มีความเสี่ยงต่อการติดเชื้อของลูกจ้าง ส่วนสํานักงานพัฒนาฝีมือแรงงานจังหวัดกระบี่ ได้รับมอบพัดลมจากเครือข่ายสมาคมโรงแรมจังหวัดกระบี่ สมาคมเชฟ ชมรมบริหารจัดการอาหารและเครื่องดื่ม ทีมวิทยากรและเจ้าหน้าที่ของหน่วยงาน เพื่อส่งมอบให้กับโรงพยาบาลสนาม แห่งที่ 3 ของจังหวัดกระบี่ จํานวน 72 ตัว และในบางจังหวัดยังได้จัดส่งทีมช่างไฟฟ้าช่วยเดินสายไฟฟ้าให้แก่โรงพยาบาลสนาม เป็นต้น
“ขอบคุณในน้ําใจของทุกภาคส่วนที่ได้ร่วมเป็นส่วนหนึ่งในการช่วยเหลือซึ่งกันและกันมาโดยตลอด ในส่วนของกระทรวงแรงงานจะยังคงเดินหน้าให้ความช่วยเหลือย่างต่อเนื่อง เพื่อร่วมบรรเทาความเดือดร้อนของพี่น้องแรงงานตลอดจนประชาชนทุกคน ให้สามารถก้าวผ่านวิกฤตินี้ไปพร้อมกัน” รมช.แรงงาน กล่าว
ทั้งนี้ตั้งแต่วันที่ 22 กรกฎาคม 2564 ที่ผ่านมา ตนได้มอบหมายให้เจ้าหน้าที่กรมพัฒนาฝีมือแรงงาน นําข้าวกล่องไปสนับสนุนแล้วเกือบ 20,000 กล่อง โดยมุ่งช่วยเหลือพี่น้องแรงงานในแคมป์คนงานก่อสร้าง บุคลากรทางการแพทย์ทั้งที่ประจําอยู่โรงพยาบาลหลักและโรงพยาบาลสนาม หน่วยงานจิตอาสาที่ปฏิบัติหน้าที่ช่วยเหลือผู้ป่วยโควิด-19 รวมถึงประชาชนที่อยู่ชุมชนต่าง ๆ ที่ได้รับผลกระทบ โดยเฉพาะครอบครัวที่ตกงาน ไม่มีรายได้ เพื่อเป็นการลดภาระค่าใช้จ่ายบรรเทาความเดือดร้อนในเบื้องต้น โดยช่วงเสาร์อาทิตย์นี้ ได้นําข้าวกล่องมอบให้แก่ผู้ประสานงานชุมชนในเขตดินแดงและเขตห้วยขวาง เพื่อนําไปแจกจ่ายให้แก่ประชาชนในชุมชน กระจายไปยังชุมชนดรุณ ประชาสงเคราะห์16 ชุมชนนาทอง ชุมชนบึงพระรามเก้า และชุมชนประชาอุทิศ 18 ชุมชนทินกร ชุมชนโค้งผาสุก ชุมชนอินทามระ 51 ชุมชนโรงปูน(ต้นสน) ชุมชนเพชรพระราม และชุมชนลาดพร้าว 80 อย่างไรก็ตามในส่วนของมาตรการช่วยเหลือ ทางกรมพัฒนาฝีมือแรงงาน จะหาแนวทาง ช่วยเหลือ เยียวยา ต่อไป
รัฐบาลไทย-ข่าวทำเนียบรัฐบาล-นายกรัฐมนตรีมอบหมายโฆษก​รัฐบาล​ เป็นผู้แทนแสดงความเสียใจ​ ต่อครอบครัวเมทะนี​
วันศุกร์ที่ 19 สิงหาคม 2565
นายกรัฐมนตรีมอบหมายโฆษก​รัฐบาล​ เป็นผู้แทนแสดงความเสียใจ​ ต่อครอบครัวเมทะนี​
นายกรัฐมนตรีมอบหมายโฆษก​รัฐบาล​ เป็นผู้แทนแสดงความเสียใจ​ ต่อครอบครัวเมทะนี​
วันศุกร์ที่ 19 สิงหาคม 2565 เวลา 18:30 น. นายกรัฐมนตรีมอบหมาย นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เป็นผู้แทนแสดงความเสียใจต่อครอบครัวเมทะนี ที่สูญเสีย นายสมบัติ เมทะนี นักแสดง ศิลปินแห่งชาติ สาขาศิลปะการแสดง ประจําปี 2559 และร่วมพิธีสวดอภิธรรม ณ วัดพระศรีมหาธาตุวรมหาวิหาร เขตบางเขน กรุงเทพมหานคร​
..................
รัฐบาลไทย-ข่าวทำเนียบรัฐบาล- บริษัท ขนส่ง จำกัด ส่งความสุขปีใหม่ 2565
วันจันทร์ที่ 20 ธันวาคม 2564
บริษัท ขนส่ง จํากัด ส่งความสุขปีใหม่ 2565
เมื่อซื้อตั๋วผ่าน E-Ticket และ Website บขส. รับส่วนลด ค่าโดยสาร 10% ทุกเส้นทาง (ไม่รวมค่าธรรมเนียม) เริ่ม 20 ธ.ค. 64 - 20 ม.ค.65
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ในช่วงเทศกาลปีใหม่ 2565 ที่จะถึงนี้ บขส. ได้จัดโครงการ “บขส. ส่งความสุขปีใหม่ 2565” มอบสิทธิ์ส่วนลด 10% ทุกเส้นทาง ทุกที่นั่ง เพื่อเป็นของขวัญปีใหม่ 2565 และแบ่งเบาภาระค่าครองชีพให้กับประชาชนผู้ใช้บริการของ บขส. ตามนโยบายของรัฐบาลและนายศักดิ์สยาม ชิดชอบ รัฐมนตรีว่าการกระทรวงคมนาคม
สําหรับโครงการ “บขส. ส่งความสุขปีใหม่ 2565” ให้สิทธิ์ส่วนลดค่าโดยสารเฉพาะ ผู้ใช้บริการ บขส. ที่ซื้อตั๋วโดยสารผ่านช่องทาง Application “E-Ticket” และ Website บขส.https://tcl99web.transport.co.th/Home และเดินทางระหว่างวันที่ 20 ธันวาคม 2564 - 20 มกราคม 2565 เท่านั้น ผู้เข้าร่วมโครงการ จะได้รับส่วนลดค่าโดยสาร 10% (ไม่รวมค่าธรรมเนียม) และไม่สามารถใช้ส่วนลดนี้ร่วมกับรายการส่วนลดประเภทอื่น ๆ ได้ รวมทั้งไม่สามารถแลกเป็นเงินสด เปลี่ยนแปลง หรือคืนตั๋วโดยสารทุกกรณี ทั้งนี้ บขส. ขอสงวนสิทธิ์ในการเปลี่ยนแปลงเงื่อนไขและยกเลิกสิทธิ์ โดยไม่ต้องแจ้งให้ทราบล่วงหน้า สอบถามข้อมูลเพิ่มเติมได้ที่ Call center 1490 เรียก บขส. ตลอด 24 ชั่วโมง
บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัย SHA Plus และจัดการเดินรถตามมาตรการสาธารณสุขอย่างเคร่งครัด พร้อมขอความร่วมมือผู้ใช้บริการ
สวมหน้ากากอนามัย สแกนแอปพลิเคชันไทยชนะก่อนและหลังใช้บริการ เพื่อความปลอดภัยในการเดินทาง
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" เตือนประชาชนที่จะเดินทางข้ามพื้นที่ ตรวจสอบสภาพภูมิอากาศตลอดเส้นทางการเดินทาง ขณะที่กรมอุตุนิยมวิทยาประกาศ "พายุฤดูร้อน" 17-18 เมษายน นี้ โดยวันนี้ มีผู้ป่วยติดเชื้อรายใหม่ รวม 17,775 ราย
วันอาทิตย์ที่ 17 เมษายน 2565
โฆษกรัฐบาลเผย "นายกฯ" เตือนประชาชนที่จะเดินทางข้ามพื้นที่ ตรวจสอบสภาพภูมิอากาศตลอดเส้นทางการเดินทาง ขณะที่กรมอุตุนิยมวิทยาประกาศ "พายุฤดูร้อน" 17-18 เมษายน นี้ โดยวันนี้ มีผู้ป่วยติดเชื้อรายใหม่ รวม 17,775 ราย
โฆษกรัฐบาลเผย "นายกฯ" เตือนประชาชนที่จะเดินทางข้ามพื้นที่ ตรวจสอบสภาพภูมิอากาศตลอดเส้นทางการเดินทาง ขณะที่กรมอุตุนิยมวิทยาประกาศ "พายุฤดูร้อน" 17-18 เมษายน นี้ โดยวันนี้ มีผู้ป่วยติดเชื้อรายใหม่ รวม 17,775 ราย
วันที่ 17 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเตือนประชาชนที่จะเดินทางข้ามพื้นที่ ทั้งกลับจากภูมิลําเนาและกลับจากการท่องเที่ยว เพื่อกลับเข้ามาทํางานหลังวันหยุดต่อเนื่องในช่วงเทศกาลสงกรานต์ว่า ควรตรวจสอบสภาพภูมิอากาศตลอดเส้นทางการเดินทาง ขณะที่ กรมอุตุนิยมวิทยา ออกประกาศเตือนฉบับที่ 7 ให้ทุกภาคเตรียมรับมือ "พายุฤดูร้อน" ในช่วงวันที่ 17-18 เมษายน 2565 ซึ่งหลายจังหวัดจะมีสภาพอากาศ ฝนฟ้าคะนอง ลมกระโชกแรง ลูกเห็บตกบางแห่ง แนะผู้ขับขี่ควรตรวจเช็คความพร้อมของยานพาหนะก่อนการเดินทาง พักผ่อนให้เพียงพอ ขับขี่ยานพาหนะด้วยความระมัดระวังและปฏิบัติตามกฎหมายอย่างเคร่งครัด
ทั้งนี้ จากสถิติในช่วง 5 วันที่ผ่านมา (11 – 15 เม.ย. 65) พบสาเหตุหลักของการเกิดอุบัติเหตุ ยังคงเกิดจากการขับรถเร็วเกินกว่าที่กฎหมายกําหนด การดื่มแล้วขับ และการตัดหน้ากระชั้นชิด ทั้งนี้ นายกรัฐมนตรี ยังฝากหน่วยงานที่เกี่ยวข้องลงพื้นที่ จัดจุดบริการเพื่ออํานวยความสะดวกให้กับประชาชน เดินทางได้อย่างปลอดโรค ปลอดภัยด้วย
ทั้งนี้ ประกาศกรมอุตุนิยมวิทยารายงานว่า บริเวณความกดอากาศสูงหรือมวลอากาศเย็นกําลังปานกลางได้แผ่ลงมาปกคลุมถึงประเทศลาวตอนบน ภาคตะวันออกเฉียงเหนือของประเทศไทยและทะเลจีนใต้แล้ว ในขณะที่ประเทศไทยมีอากาศร้อนถึงร้อนจัด ลักษณะเช่นนี้จะทําให้บริเวณดังกล่าวมีพายุฤดูร้อนเกิดขึ้นในช่วงวันที่ 17-18 เมษายน 2565 โดยภาคตะวันออกเฉียงเหนือจะได้รับผลกระทบก่อน และภาคเหนือ ภาคกลาง ภาคตะวันออก รวมทั้งกรุงเทพมหานครและปริมณฑลภาคใต้ตอนบน จะได้รับผลกระทบในระยะถัดไป จึงขอให้ประชาชนเดินทางด้วยความระมัดระวัง
สําหรับสถานการณ์การแพร่ระบาดของโควิด-19 วันนี้  ผู้ป่วยติดเชื้อรายใหม่ วันอาทิตย์ที่ 17 เมษายน 2565 รวม 17,775 ราย จําแนกเป็น ผู้ป่วยจากในประเทศ 17,693 ราย ผู้ป่วยมาจากต่างประเทศ 82 ราย ผู้ป่วยสะสม 1,806,524 ราย (ตั้งแต่ 1 มกราคม 2565) หายป่วยกลับบ้าน 24,545 ราย หายป่วยสะสม 1,620,029 ราย (ตั้งแต่ 1 มกราคม 2565) ผู้ป่วยกําลังรักษา 214,554 ราย เสียชีวิต 128 ราย จํานวนผู้ป่วยปอดอักเสบ รักษาตัวอยู่ในโรงพยาบาล 2,079 ราย เฉลี่ยจังหวัดละ 27 รายอัตราครองเตียง ร้อยละ 26.5
................
รัฐบาลไทย-ข่าวทำเนียบรัฐบาล-รฟท. จัดกิจกรรม Open house เปิดบ้านแห่งการเรียนรู้ “สถานีหัวลำโพง”
วันศุกร์ที่ 19 สิงหาคม 2565
รฟท. จัดกิจกรรม Open house เปิดบ้านแห่งการเรียนรู้ “สถานีหัวลําโพง”
สัมผัสประสบการณ์ทางประวัติศาสตร์ และแหล่งเรียนรู้อันทรงคุณค่าของชาติ
เมื่อวันที่ 18 สิงหาคม 2565 การรถไฟแห่งประเทศไทย (รฟท.) กระทรวงคมนาคม จัดกิจกรรม Open house เปิดบ้านต้อนรับคณะอาจารย์ และน้อง ๆ นักเรียนชั้นประถมศึกษาปีที่ 5 จากโรงเรียนเทศบาลบ้านคูหาสวรรค์ จังหวัดพัทลุง จํานวน 90 คน ที่เดินทางมาทัศนศึกษาที่สถานีกรุงเทพ (หัวลําโพง) เพื่อสัมผัสประสบการณ์ทางประวัติศาสตร์ และแหล่งเรียนรู้อันทรงคุณค่าของชาติ
สําหรับกิจกรรม Open house สถานีหัวลําโพง ครั้งนี้ ได้เริ่มนําน้อง ๆ นักเรียนเดินทางไปสักการะอนุสรณ์ปฐมฤกษ์รถไฟหลวง บริเวณจุดที่พระบาทสมเด็จพระจอมเกล้าเจ้าอยู่หัว รัชกาลที่ 5 และสมเด็จพระศรีพัชรินทราบรมราชินีนาถ พระบรมราชชนนีพันปีหลวง เปิดการเดินรถไฟหลวงในราชอาณาจักรเป็นสายแรก (เส้นทางสถานีกรุงเทพ-อยุธยา) เมื่อวันที่ 26 มีนาคม พ.ศ. 2439 และต่อมาได้กลายมาเป็นวันสถาปนากิจการรถไฟจนถึงปัจจุบัน
จากนั้นได้พาเยี่ยมชมอาคารสถานีหัวลําโพง แลนด์มาร์คสําคัญของประเทศ ซึ่งมีประวัติศาสตร์ยาวนาน ถ่ายทอดเรื่องราววิถีชีวิตคนไทยตั้งแต่อดีตจนถึงปัจจุบัน เป็นแหล่งเรียนรู้ ศึกษาแลกเปลี่ยน ค้นคว้า วิจัย วิวัฒนาการและพัฒนาการขนส่งระบบทางราง ตั้งแต่อดีตจนถึงปัจจุบัน อีกทั้งตัวอาคารเป็นสถาปัตยกรรมที่ทรงคุณค่า ภายในโถงกลางสถานี ออกแบบเป็นศิลปะร่วมสมัยตะวันตก โดยนายเกอร์เบอร์ (Mr.Gerber) วิศวกรชาวเยอรมัน และสร้างขึ้นเมื่อ พ.ศ. 2455 ลักษณะเป็นโถงกว้าง หลังคาโครงทรัสเหล็กพาดช่วงยาว 50 เมตร คลุมพื้นที่โถงทั้งหมด โดยช่วงกลางหลังคายกขึ้นเพื่อให้แสงสว่างเข้ามาอย่างเต็มที่ ซึ่งปัจจุบันสถานีหัวลําโพงมีอายุกว่า 106 ปีแล้ว
ปิดท้ายด้วยการพาเข้าชมการสาธิตแนะนําวิธีการซื้อตั๋วโดยสาร ด้วยเครื่องจําหน่ายตั๋วอัตโนมัติ D-ticket พร้อมให้ความรู้เกี่ยวกับวิธีการเดินทางด้วยรถไฟอย่างปลอดภัย ซึ่งบรรยากาศตลอดการร่วมกิจกรรมได้สร้างรอยยิ้ม ความประทับใจให้กับน้อง ๆ นักเรียน รวมถึงยังช่วยเสริมสร้างความรู้ประสบการณ์นอกห้องเรียนเกี่ยวกับประวัติศาสตร์รถไฟไทยได้เป็นอย่างดี
รัฐบาลไทย-ข่าวทำเนียบรัฐบาล-ดีอีเอส เผยร้องเรียนซื้อของแล้วไม่ได้รับสินค้าปัญหายืนหนึ่งนักช้อปออนไลน์
วันจันทร์ที่ 11 เมษายน 2565
ดีอีเอส เผยร้องเรียนซื้อของแล้วไม่ได้รับสินค้าปัญหายืนหนึ่งนักช้อปออนไลน์
ดีอีเอส เผยร้องเรียนซื้อของแล้วไม่ได้รับสินค้าปัญหายืนหนึ่งนักช้อปออนไลน์
“เนวินธุ์” ผู้ช่วย รมว.ดีอีเอส เผยยอดร้องเรียนปัญหาเว็บไซต์ผิดกฎหมายผ่าน 1212 OCC สัปดาห์เดียวพบประชาชนร้องปัญหาซื้อขายทางออนไลน์ 1,122 เรื่อง โดยราว 70% จ่ายเงินแล้วไม่ได้ของ เปิดชื่อ 5 จังหวัดมีการแจ้งปัญหามากสุด ได้แก่ กรุงเทพ บุรีรัมย์/นนทบุรี เชียงใหม่ นครปฐม และกาฬสินธุ์ ตามลําดับ
นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอีเอส) กล่าวว่า รอบสัปดาห์ที่ผ่านมา ศูนย์ช่วยเหลือและจัดการปัญหาออนไลน์ 1212 OCC ได้สรุปผลการดําเนินงานระหว่างวันที่ 31 มี.ค. - 6 เม.ย. 65 มีจํานวนเรื่องร้องเรียนรวม 1,504 เรื่อง ส่วนใหญ่เป็นการร้องเรียนปัญหาซื้อขายทางออนไลน์ซึ่งมีจํานวน 1,122 เรื่อง โดยประมาณ 70% ของปัญหาคือ ไม่ได้รับสินค้า (หลอกลวง)
ทั้งนี้จังหวัด 5 อันดับแรก ที่มีการแจ้งเรื่องร้องเรียนเข้ามามากสุด ได้แก่ กรุงเทพ บุรีรัมย์/นนทบุรี เชียงใหม่ นครปฐม และกาฬสินธุ์ โดยส่วนใหญ่เป็นการแจ้งเรื่อง “ปัญหาซื้อขายออนไลน์” และช่องทางการซื้อสินค้าที่มีการร้องเรียนปัญหามากสุดคือ เฟซบุ๊ก
สําหรับการร้องเรียนปัญหาลําดับรองๆ ลงมา ได้แก่ ปัญหาเว็บไซต์ผิดกฎหมาย ส่วนใหญ่เป็นการโทรสอบถาม/ขอคําปรึกษา/คําแนะนําเกี่ยวกับเงินกู้นอกระบบ แอปพลิเคชันเงินกู้ออนไลน์ และการดําเนินการหลังจากถูกหลอกให้โอนเงินผ่านแอปพลิเคชันเงินกู้นอกระบบออนไลน์
ทางด้านการแก้ไขปัญหาให้ประชาชนผู้เดือดร้อนจากการซื้อขายสินค้าออนไลน์ รอบสัปดาห์ที่ผ่านมา มีการเจรจาไกล่เกลี่ยแล้ว 279 เรื่อง โดยบางส่วนไกล่เกลี่ยสําเร็จได้รับสินค้า หรือได้รับเงินคืนไปแล้ว
“จากสถิติการร้องเรียนปัญหาซื้อขายทางออนไลน์ เราพบเคสที่มีการแจ้งเข้ามาซ้ําๆ หลายรายที่มีผู้ขายเดียวกัน ประกาศขายสินค้าผ่านเพจเฟซบุ๊กในชื่อต่างๆ ที่ใกล้เคียงกัน เมื่อผู้ซื้อโอนเงินไปแล้ว ไม่ได้รับสินค้า ติดต่อผู้ขายไม่ได้เพราะมีการบล็อกเฟซบุ๊ก หรือปิดเพจหนี ดังนั้น ประชาชนผู้บริโภคควรรอบคอบ และตรวจสอบความน่าเชื่อถือก่อนทําการสั่งซื้อ/โอนเงิน ได้แก่ 1.เข้าไปอ่าน Feedback ตามกระทู้เว็บบอร์ด เพจโซเซียล หรือเว็บไซต์ที่มีการรีวิวของลูกค้าที่เคยใช้บริการ 2.ต้องมีการยืนยันตัวตนและได้รับการรับรองจากหน่วยงานที่น่าเชื่อถือ เช่น โดยดูจากเครื่องหมายรับรองการจดทะเบียน หรือ "DBD Registered" ที่ออกโดย กรมพัฒนาธุรกิจการค้า กระทรวงพาณิชย์ 3.เปิดเพจหรือเว็บไซต์อย่างน้อย 1 ปี โดยเข้าไปตรวจสอบได้ที่ https://who.is/ โดยระบุชื่อเว็บไซต์นั้น ๆ ลงไป โดยส่วนมากหากเป็นร้านค้าออนไลน์ปลอมจะมีอายุไม่ถึง 1 ปี เป็นต้น” นายเนวินธุ์กล่าว
ทั้งนี้ กรณีที่ประชาชนพบปัญหาจากการซื้อขายสินค้าออนไลน์ มีปัญหาในการใช้งานออนไลน์ หรือพบเนื้อหาข้อความที่ไม่ถูกต้องในโลกออนไลน์/โซเชียล สามารถร้องเรียน ขอคําปรึกษา หรือแจ้งเบาะแสเข้ามาได้ ทางศูนย์ฯ จะประสานงานไปยังหน่วยงานที่เกี่ยวข้องเพื่อร่วมแก้ปัญหาโดยเร็วที่สุด โดยสามารถติดต่อเราได้ผ่านช่องทาง ดังนี้ สายด่วนโทร. 1212 อีเมล์ 1212@mdes.go.th เว็บไซต์ 1212OCC.com เพจเฟซบุ๊ก : ข้อมูลข่าวสาร 1212 OCC และสํานักงานสถิติจังหวัดทั่วประเทศ
*****************
รัฐบาลไทย-ข่าวทำเนียบรัฐบาล-สธ. ยืนยันชุดตรวจ ATK ที่ผ่าน อย. มีประสิทธิภาพ
วันพุธที่ 18 สิงหาคม 2564
สธ. ยืนยันชุดตรวจ ATK ที่ผ่าน อย. มีประสิทธิภาพ
....
กระทรวงสาธารณสุข ยืนยันชุดตรวจโควิดด้วยตัวเอง (ATK) ที่ได้รับการขึ้นทะเบียนตามเกณฑ์มาตรฐานที่ อย. กําหนด มีประสิทธิภาพในการตรวจคัดกรองเชื้อโควิด-19
.
ปัจจุบัน อย. ได้รับรอง ATK แล้ว 91 ราย แบ่งเป็นชุดตรวจที่ประชาชนใช้ได้เอง (Home Use) 35 รายการ และใช้โดยบุคลากรทางการแพทย์ (Professional Use) 56 รายการ
.
โดยมีเกณฑ์พิจารณา 3 ด้าน คือ
1.ประสิทธิภาพจากรายการการศึกษาเชิงวิเคราะห์ทางคลินิก เช่น ความแม่นยํา ขีดจํากัดการตรวจหา สิ่งอาจรบกวน
2.คุณภาพและความปลอดภัย เช่น ความคงตัว ระบบคุณภาพสถานที่ผลิต การศึกษาความปราศจากเชื้อ
3.รายงานผลการทดสอบทางคลินิกในประเทศ โดยกําหนดความไวเชิงวินิจฉัยมากกว่าหรือเท่ากับ 90% ความจําเพาะเชิงวินิจฉัยมากกว่าหรือเท่ากับ 98% และความไม่จําเพาะน้อยกว่าหรือเท่ากับ 10%
.
ดังนั้น ก่อนซื้อ ATK อย่าลืมเช็กรายชื่อชุดตรวจที่ได้รับการรับรองจาก อย. เพื่อความปลอดภัยได้ที่https://www.fda.moph.go.th/.../Site.../test_kit_covid19.aspx
#ไทยคู่ฟ้า#รวมไทยสร้างชาติ#ร่วมต้านโควิด19
-------------------